Държавен вестник, бр. 90, 2021 г., стр. 83

БРОЙ  90	
Д Ъ Р Ж А В Е Н  В Е С Т Н И К 	
СТР.  83  
НЕОФИЦИАЛЕН РАЗДЕЛ
ДЪРЖАВНИ ВЕДОМСТВА, 
УЧРЕЖДЕНИЯ, ОБЩИНИ 
И СЪДИЛИЩА
КОМИСИЯ ЗА ЕНЕРГИЙНО
И ВОДНО РЕГУЛИРАНЕ
Методика за изменение и допълнение на Методи-
ката за определяне на цените на електрическата 
енергия на доставчика от последна инстанция 
(ДВ, бр. 60 от 2021 г.)
§ 1. Член 8 се изменя така:
„Чл. 8. (1) ДПИ изготвя и подава в системата 
за администриране на пазара агрегиран график 
за клиентите, непреки членове на специалната 
балансираща група.
(2) Преките членове на специалната балан-
сираща група с координатор ДПИ изготвят и 
подават самостоятелно дневен почасов график за 
потреблението си. Когато тези членове не подават 
графици, ДПИ ги изготвя и подава от тяхно име.“
Преходни и заключителни разпоредби 
§ 2. (1) За периода от 1.11.2021 г. до 31.01.2022 г. 
средната продажна цена на електрическата енер-
гия, предназначена за продажба на клиенти от 
ДПИ, се образува по следната формула:
Цдпи = (90%*Цпдн + 10%*Цнбп)*(1 + Кд),
където:
Цдпи е средна продажна цена на електрическата 
енергия, в лв./MWh;
Цпдн – цена на електрическата енергия на па-
зара ден напред за съответния час, в лв./MWh;
Цнбп – цена за недостиг на балансиращия пазар 
за съответния час, в лв./MWh;
Кд – компонента за дейността „доставка на 
електрическа енергия от ДПИ“, в %.
(2) Компонентата за дейността „доставка на 
електрическа енергия от ДПИ“ за периода по ал. 1 
e в размер 5 на сто, но не повече от 10 лв./MWh. 
§ 3. Методиката за изменение и допълнение 
на Методиката за определяне на цените на елек-
трическата енергия на доставчика от последна 
инстанция (обн., ДВ, бр. 60 от 20.07.2021 г., в сила 
от 1.08.2021 г.) е приета от Комисията за енер-
гийно и водно регулиране на основание чл. 21, 
ал. 1, т. 12 от Закона за енергетиката с решение 
по протокол № 239 от 26.10.2021 г., т. 1, и влиза 
в сила от деня на обнародването є в „Държавен 
вестник“.
Председател: 
Ив. Иванов
6360
МИНИСТЕРСТВО  
НА ПРАВОСЪДИЕТО
ЗАПОВЕД № СД-06-68 
от 7 юли 2021 г.
На основание чл. 655а, ал. 2 от Търговския 
закон и чл. 17, ал. 5 от Наредба № 3 от 27 юни 
2005 г. за реда за подбор, квалификация и контрол 
върху синдиците нареждам:
Изключвам поради невнасяне на вноската за 
професионална квалификация за 2021 г. Роско 
Николов Симов с адрес: Шумен, ул. Победа № 6, 
вх. 4, ап. 55, от утвърдения със Заповед № ЛС-04-
72 от 6.02.2006 г. на министъра на правосъдието 
(ДВ, бр. 16 от 2006 г.) списък на лицата, които 
могат да бъдат назначавани за синдици в произ-
водства по несъстоятелност по Търговския закон, 
включен в списъка със Заповед № ЛС-И-545 от 
14.05.2014 г. на министъра на правосъдието (ДВ, 
бр. 44 от 2014 г.).
Мотиви: Роско Николов Симов е включен в 
утвърдения със Заповед № ЛС-04-72 от 6.02.2006 г. 
на министъра на правосъдието (ДВ, бр. 16 от 
2006 г.) списък на лицата, които могат да бъдат 
назначавани за синдици в производства по не-
състоятелност по Търговския закон със Заповед 
№ ЛС-И-545 от 14.05.2014 г. на министъра на 
правосъдието (ДВ, бр. 44 от 2014 г.).
Съгласно чл. 655а, ал. 1 от Търговския закон 
синдикът прави задължителна ежегодна вноска 
за професионална квалификация, чийто размер 
се определя в наредба за реда за подбор, квали-
фикация и контрол върху синдиците, която се 
издава съвместно от министъра на правосъдие-
то, министъра на икономиката и министъра на 
финансите.
В изпълнение на цитираната законова разпоред-
ба в чл. 17, ал. 1 от Наредба № 3 от 27 юни 2005 г. 
за реда за подбор, квалификация и контрол върху 
синдиците е предвидено задължението в срок до 
31 март на всяка календарна година синдикът да 
направи вноска за професионална квалификация 
в размер на една минимална работна заплата за 
страната, да уведоми за това писмено министъра 
на правосъдието и да представи доказателства.
От представеното с писмо рег. № 92-38-
27#172/02.07.2021 г. на дирекция „Финанси и бю-
джет“ извлечение от счетоводната програма на 
Министерството на правосъдието за постъпилите 
по сметката на министерството вноски за профе-
сионална квалификация от синдици за периода 
от 1.01.2021 г. до 30.06.2021 г. е видно, че Роско 
Николов Симов не е изпълнил задължението 
си за заплащане на вноската за професионална 
квалификация за 2021 г. в нормативноопределе-
ния срок.
С оглед изложеното е налице основание за 
прилагане на разпоредбите на чл. 655а, ал. 2 от 
Търговския закон и чл. 17, ал. 5 от Наредба № 3 
от 27 юни 2005 г. за реда за подбор, квалифика-
ция и контрол върху синдиците, според които 
невнасянето в срок на вноската за професио-
нална квалификация е основание за изключване 
на лицето от списъка по чл. 655, ал. 2, т. 7 от 
Търговския закон.
Препис от настоящата заповед да се връчи на 
Роско Николов Симов – за сведение, на директо-
ра на дирекция „Взаимодействие със съдебната 
власт“ – за сведение и изпълнение, и на главния 
инспектор на Инспектората на министъра на 
правосъдието по ЗСВ – за сведение.
Заповедта подлежи на оспорване пред Върхов-
ния административен съд по реда на Админи-
стративнопроцесуалния кодекс в 14-дневен срок 
от съобщаването.